In nomine sanctæ et individuæ Trinitatis, ego Hugo, Dei gratia Autisiodorensis episcopus, notum volo fieri omnibus tam futuris quam presentibus quod Garinus de Venesiaco et uxor sua Petronilla, et filii sui Ansellus et Ferricus, in manu nostra sacrata dimiserunt et laudaverunt monachis Pontiniaci quicquid in toto territorio de Burs, et in bosco Sancti-Stephani de Regniaco super eos clamaverant, et omnino, sine ulla retentione, omne jus suum Garini videlicet, filiorumque ejus monachis concesserunt. Insuper, quoque, contra omnes adquietare et garantizare per jus pacti sunt. Ipsi quoque monachi predicto Garino pacti sunt ne ad Burs antiquum, vel ab inde versus Saiant amodo edificium faciant. His interfuerunt: Guichardus, abbas Pontiniacensis; Gauterius Calvus; Andreas de Baldamento; Guido de Siliniaco; Gauterius Butsacre; Ansellus Aries; Girardus de Curloun; Ansellus de Linant; Theobaldus de Venesiaco; Alelmus Pilus-Levatus; Sarracenus de Venesiaco. Actum apud Venesiacum, anno ab Incarnatione Domini Mº Cº XLº VIº; regnante feliciter Lodovico magnifico rege Francorum et duce Aquitanorum; regni sui anno quo apud Vizeliacum transfretaturus crucem suscepit.